60 × 190 × 170 mm.
 Изделието е проектирано да се използва като кутия с електронни модули за управление в различни превозни средства или машини с цел да защитава физически електрическите контакти от замърсяване и влага.
 Вж. фигурата (*1)
 3926 90 97
 Класирането е определено от общите правила 1 и 6 за тълкуване на Комбинираната номенклатура и от описанието на кодовете по КН 3926, 3926 90 и 3926 90 97.
 Класирането в позиция 8536 „Апаратура за прекъсване, разединяване, защита, разклоняване, включване или свързване на електрически вериги“ е изключено, тъй като разглежданото изделие е просто кутия и не съдържа електрически съединители (конектори), контакти или места за такива (вж. също и Обяснителните бележки към Хармонизираната система (ОБХС) за позиция 8536, част III), буква В).
 Изделието не се смята за част от машина по смисъла на забележка 2, буква б) към раздел XVI, тъй като неговото присъствие не е необходимо, за да могат електрическите съединители (конектори), контактите или местата за тях да функционират, а само подобрява тяхното функциониране. Следователно класиране в позиция 8538 като част, изключително или главно предназначена за уредите в позиция 8536, се изключва.
 Продуктът не се смята за изолационна арматура за електрически апарати от позиция 8547, тъй като е специално проектиран не да изолира, а да предпазва електрическите връзки (вж. Също ОБХС за позиция 8547, част А).
 Следователно, изделието трябва да се класира според материала, от който е изработено (пластмаса), в код по КН 3926 90 97 като други изделия от пластмаса.
 (*1) Изображението е само за информация.
 